Ատելիա Պետրոսեան

**Ատելիա Տիգրանի Պետրոսեան** (ռուս.՝ Аделия Тиграновна Петросян, 5 Յունիս 2007, Մոսկուա, Ռուսաստան), ազգութեամբ հայ ռուս գեղասայորդուհի, հանդէս էկու  գայ մենասահքի մէջ։ Առաջինը կանանց շրջանին կատարած է 2 քառակի ռիտբերգեր։

15 Դեկտեմբեր 2021-ի դրութեամբ չմշկավազորդներու միջազգային միութեան վարկանիշին մէջ կը զբաղեցնէ 77-րդ տեղը։

## Կենսագրութիւն
Ատելիա Պետրոսեանը ծնած է  5 Յունիս 2007-ին, Մոսկուաքաղաքին մէջ։

2019-2020 թուականի Սեպտեմբերին գրաւած է հինգերորդ տեղը Ռուսաստանի գաւաթի առաջին փուլին, Հոկտեմբերին՝ երրորդ տեղը Ռուսաստանի գաւաթի երկրորդ փուլին։ 2020 թուականի Փետրուարի սկիզբը ան մասնակցած է Սարանսկի մէջ կայացած Ռուսաստանի գեղասահքի առաջնութիւնը եւ կարճ ծրագրին մէջ 68,20 միաւորով զբաղեցուցած է հինգերորդ տեղը, ազատ ծրագրին մէջ 132,87 միաւորով զբաղեցուցած է եօթերորդ տեղը, արդիւնքով՝ ընդհանուր 201,07 միաւորով վեցերորդ տեղը։ Նոյն թուականի 21 Փետրուարին Մեծ Նովկորոդի մէջ տեղի ունեցած Ռուսաստանի գաւաթի խաղարկութեան եզրափակիչին ան ընդհանուր 205,22 միաւորով գրաւած է երրորդ տեղը։ Չորս օր ետք՝ 25 Փետրուարին Մոսկուայի առաջնութեան մէջ ընդհանուր 199,89 միաւորով զբաղեցուցած երկրորդ տեղը։

2020 թուականի Հոկտեմբերին Սոչիի մէջ տեղի ունեցած Ռուսաստանի պատանիներու գաւաթի խաղարկութեան երրորդ փուլին Ատելիա Պետրոսեանը յաղթող ճանչցուած է։

Յաջորդ տարուայ Փետրուարի սկիզբը Ատելիան ելոյթ ունեցած է Կրասնոյարսկոի մէջ տեղի ունեցած Ռուսաստանի պատանիներու առաջնութեան, ուր ընդհանուր 211,87 միաւորով նուաճած է արծաթէ մետալ՝ իրմէ առաջ թողելով միայն իր հասակակից Սոֆիա Ակատեւային։ Ատելիա Պետրոսեանը ելոյթ  ունեցած է Արա Գէորգեանի «Արցախ» ստեղծագործութեան երաժշտութեան տակ եւ խօսած է իր հայկական արմատներուն մասին ։ Նոյն թուականի Մարտի սկիզբը ան ելոյթ ունեցած է Ռուսաստանի գաւաթի եզրափակիչին, ուր ընդհանուր 204,22 միաւորով զբաղեցուցած է երրորդ տեղը։

2021—2022 մրցաշրջանին Ատելիան պատանիներու (Գրան Պրի) եւ մեծահասակներու ազգային (Ռուսաստանի գաւաթ) միջազգային մրցումներու ուղեգիր ձեռք բերած է։ Սեպտեմբերին Սլովաքիոյ Կոշիցէ քաղաքին մէջ տեղի ունեցած պատանիներու Գրան պրիի երրորդ փուլին կարճ ծրագրին մէջ 69,30 միաւորով զբաղեցուցած է միջանկեալ երրորդ տեղը։ Սեպտեմբերի վերջին Սլովենիայի մայրաքաղաք Լիւպլիանայի մէջ տեղի ունեցած պատանիներու Գրան պրիի հինգերորդ փուլին կարճ ծրագրին մէջ ան 70,86 միաւորով զբաղեցուցած է առաջին տեղը։ Ատելիան քառացատկ ծրագրին մէջ մրցավարներէն ստացած է 210,57 միաւոր։

2021 թուականի Նոյեմբերին Ատելիան մասնակցած է Պերմի մէջ կայացած Ռուսաստանի գաւաթի հինգերորդ փուլին, ուր զիջած է Սոֆիա Մուրաւէովային եւ 213,26 միաւորով զբաղեցուցած է երկրորդ տեղը։ Այդ մրցոյթին աշխարհի մէջ առաջին անգամ կատարուած է կանանց գեղասահքի քառակի ռիտբերգէր ցատկ․ Ատելիան մէկ ռիտբերգէր կատարած է կասկադի մէջ՝ կրկնակի տուլուպով ու չորս շրջադարձով։ Մրցավարները նշած են, որ ռիտբերգէրը մէկ քառորդով պակաս էր։

25 Դեկտեմբեր 2021-ին Ռուսաստանի առաջնութեան ազատ ծրագրին մէջ 73,29 միաւորով ան զբաղեցուցած է վեցերորդ տեղը, իսկ ընդհանուր միաւորներով՝ չորրորդ տեղը։ Այդ մրցոյթին գեղասահորդուհին երկու անգամ չորս պտուտաւոր ցատկ կատարած է, որ մինչ այդ չէր յաջողած ընել ոչ մէկ գեղասահորդի, ինչպէս նաեւ նաեւ տղամարդոց։

## Մարզական նուաճումներ

## Ծանօթագրութիւններ


## Արտաքին յղումներ

* Համարձակության գինը. Ադելիա Պետրոսյանի օլիմպիական փորձությունն ու Միլանի սառը պատասխանը
* 
Ստորոգութիւն:5 Յունիսի ծնունդներ
Ստորոգութիւն:2007 ծնունդներ
Ստորոգութիւն:Ապրող անձինք
Ստորոգութիւն:Մոսկուա ծնածներ
Ստորոգութիւն:Անձինք այբբենական կարգով
Ստորոգութիւն:Հայ գեղասահորդներ